Budget 2021 ಮೂಲಸೌಕರ್ಯ ಯೋಜನೆಗಳ ಫಂಡಿಂಗ್ಗೆ ಪ್ರತ್ಯೇಕ ರಾಷ್ಟ್ರೀಯ ಬ್ಯಾಂಕ್ ಘೋಷಣೆ ಸಾಧ್ಯತೆ ನವದೆಹಲಿಜ. 25: ಮುಂಬರುವ ಕೇಂದ್ರೀಯ ಬಜೆಟ್ನಲ್ಲಿ ಹಲವು ದೊಡ್ಡ ಕ್ರಮಗಳನ್ನ ಕೈಗೊಳ್ಳುವ ನಿರೀಕ್ಷೆ ಇದೆ. ದೊಡ್ಡ ಮೂಲಸೌಕರ್ಯ ಯೋಜನೆಗಳಿಗೆ ಕಡಿಮೆ ಬಡ್ಡಿದರದಲ್ಲಿ ಸುಲಭವಾಗಿ ಫಂಡಿಂಗ್ ಪಡೆಯಲು ಅನುವಾಗುವಂತೆ ಪ್ರತ್ಯೇಕ ಬ್ಯಾಂಕ್ ತೆರೆಯಲು ಕೇಂದ್ರ ಸರ್ಕಾರ ನಿರ್ಧರಿಸಿದೆ. ಹಣಕಾಸು ಸಚಿವೆ ನಿರ್ಮಲಾ ಸೀತಾರಾಮನ್ ತಮ್ಮ ಬಜೆಟ್ನಲ್ಲಿ ಈ ಬ್ಯಾಂಕ್ ಅನ್ನು ಘೋಷಣೆ ಮಾಡಲಿದ್ಧಾರೆ ಎಂದು ಸಿಎನ್ಬಿಸಿ ಸುದ್ದಿವಾಹಿನಿ ಹೇಳಿದೆ. ಈ ನ್ಯಾಷನಲ್ ಬ್ಯಾಂಕ್ನಲ್ಲಿ 1 ಲಕ್ಷ ಕೋಟಿ ಹಣ ಸಂಗ್ರಹ ಇರಲಿದೆ. ಆರಂಭಿಕ ಹಂತದಲ್ಲಿ 20 ಸಾವಿರ ಕೋಟಿಯನ್ನ ಬಜೆಟ್ನಲ್ಲಿ ತೆರೆದಿರಿಸುವ ಸಾಧ್ಯತೆ ಇದೆ ಎನ್ನುತ್ತಿವೆ ಮೂಲಗಳು. ವಿಶೇಷ ಕಾನೂನಿನ ಮೂಲಕ ಸರ್ಕಾರ ಈ ಬ್ಯಾಂಕ್ ಅನ್ನು ಸ್ಥಾಪನೆ ಮಾಡಲಿದೆ. ಪ್ರಾವಿಡೆಂಟ್ ಫಂಡ್, ಪೆನ್ಷನ್ ಫಂಡ್ ಮತ್ತು ಇನ್ಷೂರೆನ್ಸ್ ಫಂಡ್ಗಳಲ್ಲಿ ನಿರ್ದಿಷ್ಟ ಮೊತ್ತದ ಹಣವನ್ನು ಈ ಬ್ಯಾಂಕ್ಗಾಗಿ ತೆಗೆದಿರಿಸಬೇಕು ಎಂಬ ನಿಯಮವನ್ನು ಸರ್ಕಾರ ಮಾಡಲು ಯೋಜಿಸಿದೆ. ಮೂಲಸೌಕರ್ಯ ಯೋಜನೆಗಳಿಗೆ ಹಣ ಒದಗಿಸಲು ಈಗಾಗಲೇ ಐಐಎಫ್ಸಿಎಲ್ ಇಂಡಿಯಾ ಇನ್ಫ್ರಾಸ್ಟ್ರಕ್ಚರ್ ಫೈನಾನ್ಸ್ ಕಂಪನಿ ಇದೆ. ಆದರೆ, ಈ ಸಂಸ್ಥೆಯನ್ನ ನಿಷ್ಕ್ರಿಯಗೊಳಿಸಿ ನೂತನ ಬ್ಯಾಂಕ್ ಸ್ಥಾಪಿಸಲು ಸರ್ಕಾರ ಅಣಿಯಾಗಿದೆ. ಮೂಲಸೌಕರ್ಯ ಮತ್ತು ಅಭಿವೃದ್ಧಿಗೆ ಹಣಕಾಸು ಒದಗಿಸುವ ನ್ಯಾಷನಲ್ ಬ್ಯಾಂಕ್ ಮಸೂದೆಯ ಎನ್ಬಿಎಫ್ಐಡಿ ಬಿಲ್ 2020 ಕರಡನ್ನು ಈಗಾಗಲೇ ರೂಪಿಸಲಾಗಿದೆ. ಈ ನೂತನ ಬ್ಯಾಂಕ್ಗೆ ಹೆಚ್ಚಿನ ಅಧಿಕಾರ ಮತ್ತು ಸ್ವಾಯತ್ತತೆ ಇರಲಿದೆ ಎನ್ನಲಾಗುತ್ತದೆ.ಲಡಾಖ್ ಆಯ್ತು, ಸಿಕ್ಕಿಂನಲ್ಲಿ ಚೀನೀ ಅತಿಕ್ರಮಣ ಯತ್ನ ಭಾರತೀಯ ಸೈನಿಕರೊಂದಿಗೆ ಘರ್ಷಣೆ ಹಲವರಿಗೆ ಗಾಯ ಹೀಗಾಗಿ, ಹಣಕಾಸು ವಿಚಾರಕ್ಕೆ ಅನೇಕ ಮೂಲಸೌಕರ್ಯ ಯೋಜನೆಗಳು ವಿಳಂಬಗೊಳ್ಳುತ್ತಿರುವ ಹಿನ್ನೆಲೆಯಲ್ಲಿ ಈ ಬ್ಯಾಂಕ್ ಸ್ಥಾಪನೆ ಮಾಡಲಾಗುತ್ತಿದೆ. ಮೂಲಸೌಕರ್ಯ ಯೋಜನೆಗಳಿಗೆ ಹಣದ ಕೊರತೆ ಎದುರಾಗದಂತೆ ನೋಡಿಕೊಳ್ಳುವುದು ಈ ಬ್ಯಾಂಕ್ನ ಉದ್ದೇಶ.